Poliisi hääti talonvaltaajat Tampereella - 7 vietiin poliisitalolle kuulusteltaviksi - Kotimaa - Ilta-Sanomat
Poliisi hääti talonvaltaajat Tampereella - 7 vietiin poliisitalolle kuulusteltaviksi
Julkaistu: 21.1.2014 12:08
Poliisi tyhjensi tiistaiaamuna vallatun talon Tampereella.
Perjantai-iltana noin 80 talonvaltaajaa tunkeutui tyhjillään olevaan VR:n vanhaan rakennukseen Tampereen Tammelan kaupunginosassa. Senaatti-kiinteistöjen hallinnoima rakennus sijaitsee Morkku-nimisen vanhan seurojen talon pihapiirissä Vellamonkadulla.
Lauantaina kiinteistön omistaja teki talonvaltaajista rikosilmoituksen poliisille. Tiistaiaamuna poliisi tyhjensi talon sen jälkeen, kun rakennus oli kärsinyt vesivahingosta.
Alustavien tietojen mukaan maanantaiaamuna ennen kello yhdeksää rakennuksesta vietiin 7 paikalla ollutta talonvaltaajaa poliisitalolle kuulusteltaviksi. - Sisällä oli enää pieni ryhmä. He eivät vastustaneet poliisia ja lähtivät talosta suhteellisen rauhallisesti. Osa on jo kuulusteltu ja osa on vielä kuulusteluissa, kertoi rikoskomisario Pasi Mettälähttp://www.iltasanomat.fi/haku/?search-term=Pasi%20Mett%C3%A4l%C3%A4 Pirkanmaan poliisilaitokselta.
Rikoskomisarion mukaan talonvaltaajia epäillään hallinnan loukkauksesta. Kyseisestä rikoksesta maksimirangaistus on kolme kuukautta vankeutta.
- Mutta pääsääntöisesti tällaisesta tulee sakkoja, Mettälä arvioi. Poliisi tutkii vielä asiaa, eikä talonvaltaajien päämääristä ole vielä tietoa.
- Lähtökohtaisesti talonvaltaajat ovat olleet aika vaitonaisia, eivätkä ole paljon tarkoitusperistään kertoneet poliisille, Mettälä sanoi.
3.12. 19:23
3.12. 18:32
3.12. 18:28
3.12. 17:36